b'\n_START_ARTICLE_\nJakov Sverdlov (h\xc3\xa4vitaja)\n_START_PARAGRAPH_\nNovik (vene keeles: \xd0\x9d\xd0\xbe\xd0\xb2\xd0\xb8\xd0\xba) oli Venemaal enne Esimest maailmas\xc3\xb5da ehitatud (h\xc3\xa4vitaja). Oli esmase protot\xc3\xbc\xc3\xbcbina hilisema 4 Vene h\xc3\xa4vitajate klassi (modifikatsiooni) eeskuju ja valmides \xc3\xbcks parimaid h\xc3\xa4vitajaid ning kiiremaid laevu maailmas._NEWLINE_Hiljem kandis nime Jakov Sverdlov.\n_START_SECTION_\nAjalugu\n_START_PARAGRAPH_\nLaeva ehitus algas 1. augustil (vkj 19. juulil) 1910 Putilovi tehases. Laev lasti vette 4. juulil (vkj 21. juunil) 1911. Novik v\xc3\xb5eti p\xc3\xa4rast katsetusi ja parandusi Venemaa merev\xc3\xa4e Balti laevastiku teenistusse 1913. a. Samal aastal k\xc3\xbclastas laeva ka tsaar Nikolai II._NEWLINE_Esimese maailmas\xc3\xb5ja ajal osales Novik mitmetes tulevahetustes, merelahingutes ja muudes operatsioonides. Sattus ka Naissaare l\xc3\xa4histel madalikule._NEWLINE_Alates septembrist 1918 - 1925 oli laev teenistusest v\xc3\xa4lja arvatud ja seisis. 13. juulil 1926 nimetati laev Vene revolutsion\xc3\xa4\xc3\xa4ri Jakov Sverdlovi j\xc3\xa4rgi. Samuti ehitati 1925-1929 \xc3\xbcmber h\xc3\xa4vitajate juhtlaevaks (liidriks), tugevdades relvastust ja suurendades veev\xc3\xa4ljasurvet. 1937-1940 ehitati uuesti \xc3\xbcbmer tavaliseks h\xc3\xa4vitajaks._NEWLINE_Laev hukkus N\xc3\xb5ukogude v\xc3\xa4gede evakueerumisel Tallinnast 28. augustil 1941, kui sattus ristleja Kirov k\xc3\xb5rval s\xc3\xb5ites miinile. V\xc3\xa4idetavalt hukkus koos laevaga ka pardal viibinud Eesti juhtivaid kommuniste Johannes Lauristin.\n_START_SECTION_\nKirjeldus\n_START_PARAGRAPH_\nLaeva pikkus oli 102,43\xc2\xa0m, laius 9,53\xc2\xa0m. Makismaalne kiirus oli 36 s\xc3\xb5lme. Laeval olid Vene laevastikus uudsena j\xc3\xb5uallikaks auruturbiinid, mille k\xc3\xbctmiseks kasutati s\xc3\xb6e asemel vedelk\xc3\xbctust._NEWLINE_Relvastuses oli algselt 4 102\xc2\xa0mm kahurit, 4 2-torulist 457\xc2\xa0mm torpeedoaparaati, 4 7,62\xc2\xa0mm kuulipildujat ja 50 miini. Hiljem lisati \xc3\xb5hut\xc3\xb5rjerelvastust ja vahetati torpeedoaparaadid 3-torulisteks._NEWLINE_Noviku edasiarendustena valmistati Venemaal 4 p\xc3\xb5himodifikatsiooni-laevaklassi \xc3\xbchtekokku 53 laevaga. K\xc3\xb5ik arendatud modifikatsioonid eristuvad algsest Novikust silueti poolest eesmise kitsa korstna puudumisega.'